पाएं अपने शहर की ताज़ा ख़बरें और फ्री ई-पेपरडाउनलोड करें
प्रॉपर्टी टैक्स संबंधी गलतियां ठीक करने के लिए नगर निगम ने और प्रयास शुरू किया है। अब हर घर री-असेसमेंट नोटिस भेजा जाएगा। इसमें टैक्स संबंधी डिटेल प्रोफाॅर्मा में लिखा होगा। अगर किसी को उसमें आपत्ति है तो उसी प्रोफाॅर्मा में सही डिटेल भर देंगे। फिर, याशी कंपनी के कर्मचारी सभी से यह प्राेफाॅर्मा ले लेंगे। उसके आधार पर बिल ठीक किया जाएगा।
10 फीसदी तक करेक्शन रहेगा तो उसे आसानी से ही ठीक कर देंगे, लेकिन अगर ज्यादा गड़बड़ी होती तो फिर कर्मचारी सर्वे करके ठीक करेंगे। असल में यमुना नगर निगम ने इसी तरह से काम शुरू किया है। यहां पानीपत में भी इसी पर काम करने के लिए सीनियर डिप्टी मेयर दुष्यंत भट्ट ने शहरी स्थानीय निकाय के निदेशक से अनुमति मांगी है।
अनुमति मिलने के बाद प्रॉपर्टी टैक्स बनाने वाली कंपनी याशी हर घर री-असेसमेंट नोटिस जारी कर देगी। कंपनी के प्रोजेक्ट मैनेजर सुभाष जैन और सुरेश कुमार से इस बारे में सीनियर डिप्टी मेयर ने प्रोफार्मा मांगा था। कंपनी के प्रतिनिधियों ने दुष्यंत भट्ट को यमुना नगर से संबंधित वह प्रोफॉर्मा दिखाया है।
यमुनानगर निगम की तरह प्राॅपर्टी टैक्स की गलतियां ठीक कराना चाहता है पानीपत निगम
जानिए अब-तक क्या हुआ
अब आगे क्या?
4 साल कंपनी को बांटने हैं बिल
याशी कंपनी को 4 साल के लिए नगर निगम के प्रॉपर्टी टैक्स संबंधी बिल तैयार करने हैं। अभी तो इस कंपनी की तरफ से बिल तैयार भी नहीं हुए हैं। असेसमेंट नोटिस के रूप में पहला बिल होगा। चूंकि, आगे भी कंपनी को अभी यहीं रहना है, इसलिए प्रॉपर्टी टैक्स संबंधी सभी गलतियां ठीक होगी।
जल्दी ही री-असेसमेंट नोटिस भेजा जाएगा : दुष्यंत भट्ट
यमुना नगर निगम ने अच्छा प्रयास किया है। उसी तर्ज पर पानीपत नगर निगम में भी लोगों की प्रॉपर्टी टैक्स की सभी गलतियां ठीक की जाएगी। इसके लिए लोगों को प्रोफार्मा में डिटेल भरकर कंपनी देगी। अगर किसी को कुछ गलत लग रहा है तो उसी प्रोफाॅर्मा में अपनी डिटेल भर दें। उसी अनुरूप गलतियां ठीक कर दी जाएगी। निदेशक से अनुमति मांगी है। जल्द ही अनुमति मिल जाएगी, इसके बाद कंपनी काम शुरू कर देगी। -दुष्यंत भट्ट, सीनियर डिप्टी मेयर, नगर निगम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn